Universitatea din București, gazda unui eveniment de prezentare a activităților proiectului ERASMUS+ care promovează învățarea în serviciul comunității
Marți, 31 octombrie 2023, echipa proiectului ERASMUS+ care promovează învățarea în serviciul comunității (service-learning, S-L), Service-Learning: Intersectoral Collaboration Practices for the development of students´ soft skills and socially engaged universities (Învățarea în serviciul comunității: Practici de colaborare intersectorială pentru dezvoltarea competențelor transversale ale studenților și a universităților implicate social), organizează un eveniment de prezentare a activităților care urmează să fie desfășurate în cadrul acestuia. 
Evenimentul va avea loc începând cu ora 9:30, în Sala Senatului a Rectoratului Universității din București, programul complet poate fi accesat aici. 
Proiectul este implementat de Universitatea din București în parteneriat cu cu alte patru universităţi membre ale Alianţei CIVIS (Universitatea Autonomă din Madrid, Universitatea Aix-Marseille, Universitatea Naţională şi Capodistriană din Atena şi Universitatea Sapienza din Roma).
Cele cinci activități desfășurate în cadrul proiectului Service-Learning: Intersectoral Collaboration Practices for the development of students´ soft skills and socially engaged universities abordează nevoile umane, sociale și de mediu din perspectiva justiției sociale și a economiei durabile. 
Printre acestea se numără: SDG Awareness and Behavioural Changes. Case of Sustainable Consumption Acronym: SDG-ABC (Conștientizare ODD și schimbări de atitudine. Consum sustenabil: CD-ABC), Therapeutic Garden: The Green Outing Experience (Grădina Terapeutică: Experiența conectării cu natura), Support services for the assessment of students with special educational needs (Servicii de suport pentru evaluarea elevilor cu nevoi educaționale speciale), Chemistry Goes Outdoors (Chimia iese în natură) și Reading Caravan (Caravana lecturii).
Mai multe detalii despre fiecare activitate în parte pot fi găsite aici. 
Din echipa de proiect a Universității din București fac parte prof. univ. dr. Magdalena Iordache Platis, lect. univ. dr. Delia-Laura Popescu, conf. univ. dr. Marilena Bratu, prof. univ. dr. Otniel Ioan Bunaciu, conf. univ. dr. Cristian Buică-Belciu, precum și Raluca Amza, responsabil Erasmus.
Instituția coordonatoare a proiectului de Service-Learning este Eurasia Net, care promovează educația non-formală și cooperarea culturală în spațiul european și între Europa și Asia.

